Κύπελλο Παλιγγενεσίας

Το Κύπελλο Παλιγγενεσίας ήταν μια διοργάνωση ειδικού κυπέλλου της Κυπριακής Ομοσπονδίας Ποδοσφαίρου με την οποία τίμησε τα 150 χρόνια από την έναρξη της Ελληνικής Επανάσταση του 1821. Η ονομασία του προέρχεται από την εθνική Παλιγγενεσία. Διεξήχθη μόνο μια φορά, το 1971. Νικητής ήταν ο Ολυμπιακός Λευκωσίας.

Σύστημα διεξαγωγής 
Στο Κύπελλο Παλιγγενεσίας συμμετείχαν οι 12 ομάδες του πρωταθλήματος Α΄ κατηγορίας 1970-71, οι 12 ομάδες του πρωταθλήματος Β΄ κατηγορίας 1970-71 και οι 12 ομάδες του πρωταθλήματος Γ΄ κατηγορίας 1970-71. Κάθε ομάδα αγωνιζόταν μόνο με εφτά ποδοσφαιριστές, με δικαίωμα δύο αλλαγών ανά αγώνα. Οι αγώνες διεξήχθησαν με το σύστημα του απλού αποκλεισμού. Οι αγώνες είχαν διάρκεια 30 λεπτά. Σε περίπτωση που οι αγώνας τελείωνε ισόπαλος ακολουθούσε δεκάλεπτη παράταση. Αν στο τέλος της παράταση το αποτέλεσμα εξακολουθούσε να ήταν ισόπαλο, ακολουθούσε εκτέλεσε πέναλτι. Κάθε ομάδα εκτελούσε 5 πέναλτι. Αν οι δύο ομάδες πετύχαιναν τον ίδιο αριθμό πέναλτι, γινόταν κλήρωση για να καθοριστεί η ομάδα που θα περνούσε στον επόμενο γύρο.

Α΄ φάση 
Στην Α΄ φάση οι 36 ομάδες χωρίστηκαν σε 3 περιφερειακούς ομίλους: Λάρνακας/Αμμοχώστου (16 ομάδες) και Λευκωσίας/Κερύνειας (12 ομάδες) και Λεμεσού/Πάφου (8 ομάδες). Σε κάθε όμιλο οι ομάδες κληρώθηκαν σε ζευγάρια δίνοντας μεταξύ τους αγώνες.

Όμιλος Λάρνακας/Αμμοχώστου 
Οι αγώνες του ομίλου Λάρνακας/Αμμοχώστου έγιναν στις 7 Απριλίου 1971 στο στάδιο ΓΣΕ. Επειδή στον όμιλο αυτό συμμετείχαν περισσότερες ομάδες από τους άλλους δύο, στη δεύτερη φάση προκρίνονταν 4 ομάδες.

Οι οκτώ ομάδες που προκρίθηκαν κληρώθηκαν σε 4 ζευγάρια. Οι νικητές από κάθε ζευγάρι προκρίθηκαν στην τελική φάση του κυπέλλου Παλιγγενεσίας.

Όμιλος Λευκωσίας/Κερύνειας 
Οι αγώνες του ομίλου Λευκωσίας/Κερύνειας έγιναν στις 10 Απριλίου 1971 στο παλιό στάδιο ΓΣΠ. Από τις 12 ομάδες του ομίλου δύο προκρίθηκαν στην δεύτερη φάση.

Οι οκτώ ομάδες που προκρίθηκαν κληρώθηκαν σε 4 ζευγάρια. 

Οι τέσσερις ομάδες που προκρίθηκαν κληρώθηκαν σε 2 ζευγάρια. Οι νικητές από κάθε ζευγάρι προκρίθηκαν στην τελική φάση του κυπέλλου Παλιγγενεσίας.

Όμιλος Λεμεσού/Πάφου 
Οι αγώνες του ομίλου Λεμεσού/Πάφου έγιναν στις 10 Απριλίου 1971 στο στάδιο ΓΣΟ. Από τις 8 ομάδες του ομίλου δύο προκρίθηκαν στην δεύτερη φάση.

1 Προκρίθηκε η ΑΕΛ μετά από κλήρωση.

Οι τέσσερις ομάδες που προκρίθηκαν κληρώθηκαν σε 2 ζευγάρια. Οι νικητές από κάθε ζευγάρι προκρίθηκαν στην τελική φάση του κυπέλλου Παλιγγενεσίας.

2Προκρίθηκε ο Απόλλωνας μετά από κλήρωση.

Τελική φάση 
Η τελική φάση της διοργάνωσης πραγματοποιήθηκε στις 25 Απριλίου 1971 στο παλιό ΓΣΠ.

Προημιτελικά

Ημιτελικά

Τελικός 
Στον τελικό προκρίθηκαν ο Ολυμπιακός και η Νέα Σαλαμίνα]. Νικητής ήταν ο Ολυμπιακός με σκορ 1-0 στην παράταση.

Οι δύο ομάδες χρησιμοποίησαν 8 ποδοσφαιριστές στον τελικό:

Ολυμπιακός:
Κώστας Βασιλείου, Μιχάλης Αργυρού, Σαββάκης Φεγγαρας, Ανδρέας Ασσιώτης, Κόκος Μιχαήλ, Μάρκος Μάρκου, Σωτηράκης Γεωργίου, Ανδρέας Λυμπουρής

Νέα Σαλαμίνα: 
Βαρνάβας Χριστοφή, Μιχάλης Μάλος, Άγγελος Αγγελίδης, Μιχαλάκης Μιχαηλίδης, Άντης Μιρμιδώνης, Ανδρέας Μουσκάλλης, Λούκας Σοφοκλέους «Κότροφος», Ανδρέας Καραολής

Σκόρερ: 30+4΄ Μάρκος Μάρκου

Πηγές

Βιβλιογραφία

Δείτε επίσης 

 Α΄ κατηγορία ποδοσφαίρου ανδρών Κύπρου 1970-71
 Κύπελλο Κύπρου ποδοσφαίρου ανδρών 1970-71

Ποδοσφαιρικές διοργανώσεις Κύπρου
Εγχώρια ποδοσφαιρικά κύπελλα 1971